Zápisnica

zo slávnostného zasadnutia obecného zastupiteľstva konaného dňa 27.12.2010 v sále Obecného úradu v Priepasnom
Program:
1.Otvorenie zasadnutia
2.Určenie zapisovateľa a overovateľov zápisnice
3.Oznámenie výsledkov volieb do orgánov samosprávy obce a odovzdanie osvedčení o zvolení novozvolenému starostovi a poslancom novozvoleného obecného zastupiteľstva (vykoná predseda miestnej volebnej komisie)
4. Zloženie sľubu novozvoleného starostu obce, prevzatie insignií a prevzatie vedenia ustanovujúceho zasadnutia novozvoleným starostom
5. Zloženie sľubu poslancov novozvoleného obecného zastupiteľstva
6. Vystúpenie novozvoleného starostu
7. Schválenie programu ustanovujúceho zasadnutia obecného zastupiteľstva
navrhne už novozvolený starosta obce

Za zapisovateľku dnešného zasadnutia určila pani starostka pani Annu Švrčkovú.
Za overovateľov zápisnice pána poslanca Dušana Čúvalu a Jána Potúčka.

Potom pani starostka Zuzana Hrajnohová vyzvala predsedníčku miestnej volebnej komisie,  aby prítomných oboznámila s výsledkami volieb starostu  obce a  s výsledkami volieb poslancov obecného zastupiteľstva.

Predsedníčka miestnej volebnej komisie prečítala nasledovné výsledky:

Za starostu obce bol zvolený pán Peter Czere  platným počtom hlasov 95.

Za poslancov obecného zastupiteľstva boli zvolení :
1. Peter Czere, nezávislý kandidát, ktorý sa mandátu poslanca vzdal, nakoľko  bol zvolený za starostu obce.
2.  Dušan Čúvala, nezávislý kandidát
3. Vladimír Valihora, nezávislý kandidát
4. Ján Potúček, nezávislý kandidát
5. Štefan Stančík, nezávislý kandidát
6. Ing. Pavol Potúček, SDKÚ - DS

Pani starostka Zuzana Hrajnohová poďakovala predsedníčke miestnej volebnej komisie , poprosila prítomných aby sa postavili a novozvoleného
starostu obce pána Petra Czereho, aby predstúpil a vykonal akt zloženia 
sľubu :

"Sľubujem na svoju česť a svedomie, že budem riadne plniť svoje povinnosti,
ochraňovať Záujmy obce a Slovenskej republiky. Ústavu Slovenskej republiky
ústavné zákony, zákony a ostatné všeobecne závazné právne predpisy budem pri výkone svojej funkcie starostu uplatňovať podľa svojhonajlepšieho vedomia a svedomia".
Zložením sľubu novozvolený starosta prevzal  vedenie ustanovujúceho
zasadnutia obecného zastupiteľstva.

II.časť Obecného zastupiteľstva

Obecné zastupiteľstvo na svojom ustanovujúcom zasadnutí prerokovalo:
1. Informáciu o výsledkoch volieb do orgánov samosprávy obce.
2. Poverenie poslanca, ktorý bude oprávnený zvolávať a viesť zasadnutia obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.
3. Určenie zapisovateľa a overovateľov zápisnice
4. Návrh na zriadenie komisií obecného zastupiteľstva a voľbu predsedov komisií.
5. Menovanie zástupcu starostu obce a návrh na určenie mesačnej odmeny zástupcu starostu obce
6. Určenie termínov zasadnutia obecného zastupiteľstva pre rok 2011
7. Návrh na určenie mesačného platu starostovi obce.
8. Návrh – ustanovenie podrobností o spôsobe a vykonaní voľby  hlavného kontrolóra obce
9. Záver
                                                 Uznesenia OZ
1. Informácia o výsledkoch volieb do orgánov samosprávy obce
Uznesenie č. 1
Obecné zastupiteľstvo v Priepasnom 
A . b e r i e   n a    v e d o m i e
1. výsledky volieb do orgánov samosprávy obce
2. vystúpenie novozvoleného starostu

B.  k o n š t a t u j e,  ž e
1. novozvolený starosta obce 
Peter Czere
zložil zákonom predpísaný sľub starostu obce
2. zvolení poslanci obecného zastupiteľstva zložili zákonom predpísaný sľub poslanca obecného zastupiteľstva: 
Dušan Čúvala
Ján Potúček
Ing. Pavol Potúček
Štefan Stančík
Vladimír Valihora
                                                   
2. Poverenie poslanca, ktorý bude oprávnený zvolávať a viesť zasadnutia obecného zastupiteľstva podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona o obecnom zriadení.

Uznesenie č. 2
Obecné zastupiteľstvo v Priepasnom
p o v e r u j e
poslanca Ing. Pavla Potúčka zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta,
ods. 3 tretia veta, ods. 5 tretia veta a ods. 6 tretia veta zákona č. 369/1990 Zb. o obecnom zriadení v znení neskorších predpisov.
Obecné zastupiteľstvo jednohlasne odsúhlasilo uznesenie č.2 v počte 5 hlasov, nikto sa nedržal hlasovania a nikto nebol proti.

3. Následne starosta určil zapisovateľku Annu Švrčkovú a overovateľov zápisnice : Jána Potúčka a Dušana Čúvalu.

4 Zriadenie komisií obecného zastupiteľstva  a voľbu predsedov komisií

Uznesenie č. 3
Obecné zastupiteľstvo v Priepasnom
A . z r i a ď u j e
komisie, a to:
Športovú komisiu 
Komisiu životného prostredia
Finančnú komisiu
Komisiu kultúry a cestovného ruchu
Sociálnu komisiu, komisiu zdravia a školstva 

B . v o l í
a) predsedu Športovej komisie: 		  			Ján Potúček
v počte hlasov 5, nikto sa nezdržal hlasovania, nikto nebol proti

 predsedu Komisie životného prostredia: 			Dušan  Čúvala
v počte hlasov 5, nikto sa nedržal hlasovania, nikto nebol proti

predsedu Finančnej komisie:  					Ing. Pavol Potúček
v počte hlasov 4,  1 sa zdržal hlasovania, nikto nebol proti

predsedu Komisie kultúry a cestovného ruchu:			Štefan Stančík
v počte hlasov 5, nikto sa nezdržal hlasovania, nikto nebol proti

predsedu Sociálnej komisie a komisie zdravia a školstva: 	Vladimír Valihora
v počte hlasov 5, nikto sa nezdržal hlasovania, nikto nebol proti

5. Menovanie zástupcu starostu obce a určenie jeho mesačnej odmeny 

Starosta v Priepasnom Peter Czere ustanovuje a menuje ako zástupcu starostu obce poslanca Ing. Pavla Potúčka.
                                       
Uznesenie č.4.
Obecné zastupiteľstvo v Priepasnom určuje výšku mesačnej odmeny pre zástupcu starostu obce vo výške: 20,- eur
Obecné zastupiteľstvo odsúhlasilo uznesenie č.4 v počte 4 hlasov, 1 sa zdržal hlasovania,  nikto nebol proti.

6. Určenie termínov zasadnutia obecného zastupiteľstva pre rok 2011

Uznesenie č. 5
Obecné zastupiteľstvo v Priepasnom 
u r č u j e
v kalendárnom roku 2011 tieto termíny zasadnutia obecného zastupiteľstva:

27. január 2011	Štvrtok	15,00 hod	
25. marec 2011	Piatok	15,00 hod	
27. jún 2011	Pondelok	15,00 hod	
27. september 2011  	Utorok	15,00 hod	
9. december 2011	Piatok	15,00 hod	

Obecné zastupiteľstvo jednohlasne odsúhlasilo uznesenie č.5 v počte 5 hlasov, nikto sa nedržal sa hlasovania

7. Určenie mesačného platu starostu

Uznesenie č. 6
Obecné zastupiteľstvo v Priepasnom 
u r č u j e
v súlade so zákonom NR SR č. 253/1994 Z. z. o právnom postavení a platových
pomeroch starostov obcí a primátorov miest v znení neskorších predpisov v rozsahu
určenom obecným zastupiteľstvom najneskôr 90 dní pred voľbami mesačný plat starostu:

vo výške základného platu podľa zákona, ktorý upravuje zákon Národnej rady Slovenskej republiky č. 253/1994 Z. z. = priemerný plat v národnom hospodárstve v predchádzajúcom roku x platová skupina podľa počtu obyvateľov obce do 500 obyvateľov 1,65 + 30% odmeny 

Obecné zastupiteľstvo jednohlasne odsúhlasilo uznesenie č.6  v počte 5 hlasov, nikto sa nedržal sa hlasovania

8. Návrh – ustanovenie podrobnosti o spôsobe a vykonaní voľby  hlavného kontrolóra obce.

Uznesenie č. 7
Obecné zastupiteľstvo v Priepasnom
b e r i e   n a   v e d o m i e
ukončenie mandátu doterajšej hlavnej kontrolórky obce ku dňu 01.01. 2011. 
Prejednanie podrobností ohľadom spôsobu a konania volieb do tejto funkcie bude predmetom mimoriadneho zasadnutia obecného zastupiteľstva, ktorého termín starosta včas ohlási.
 9. Záver:
Na záver poďakoval starosta odstupujúcej starostke p. Hrajnohovej za všetko, čo počas svojho mandátu pre obec vykonala. Nastupujúcim poslancov obecného  zastupiteľstva poprial veľa úspechov v ich novom poslaní. 
Následne sa starosta poďakoval celému zhromaždeniu za vysokú účasť na tomto ustanovujúcom zasadnutí obecného zastupiteľstva, a všetkých pozval na malé občerstvenie.

--------------------------------------------                              --------------------------------------------
zástupca starostu obce                                                      starosta obce

                                           ---------------------------------------------

                                           ----------------------------------------------
                                                        overovatelia